Tore Hundi ulg!  Need kirjad olid minu lemmikud.  Oled teinud väga põhjaliku ja sisuka kokkuvõtte. (hinne 5+)  Nii mõnigi tõik oli mulle siin üllatuseks. Ma ei arvanud, et härra August oli NII noor. Minu jaoks oli temas sel juhul nn varavanadust. Ehk selle pärast ei tahtnudki neiu Erna teda? Noortele neidudele meeldivad ju uljaspead, mitte  sellised manitsevad ja dotseerivad mõistlikud mehed!!  Ma mäletan veel...  Neiu Erna pidi olema väga atsakas ja ettevõtlik, muidu ta poleks kodust nii kaugele läinud(sel ajal!!).  Keel oli siiski vanamoodne, aga mitte häirivalt. Mulle lausa meeldis nende kirjade stiil. Kas ta äkki aga polnud ka selle aja kohta liialt epateeriv?!?    Mina olen oma elus saanud (ja kirjutanud ka muidugi) sadu ja sadu kirju, mis on siiani alles kingakarpide sees paelaga kinni seotult(peaks vaatama, mis  värvi pael!)  Ma ei tea, kas need kunagi hävitada või jätta saatuse (sugulaste) meelevalda.  Võib-olla satuvad nad samuti kellegi kätte, kes nendega toimetab nagu Sina, Hundi Ulg, parimal võimalikul viisil ja suure respektiga suhtudes.  Aitäh, et Sa seda tegid!    Häid pühi soovides H